Balkana

Turističko rekreativni centar Balkana dio je gornjosansko-plivske turističke zone, a smješten je pored nekadašnjeg Puta AVNOJ-a (Jajce – Mrkonjić Grad – Bihać). Udaljen je 5 km od Mrkonjić Grada i izletište je u tom kraju. Balkanu čine dva ovalna vještačka jezera: Veliko i Malo, ukupne površine 56.000 m2. Smještena su u dolini planine Lisina. Izgrađena su 50-ih godina 20. vijeka. Napajaju se iz planinskih potoka Cjepalo i Skakavac i iz sublakustrijskih izvora ispod Velikog jezera. Jedina otoka je Crna Rijeka, koja teče u pravcu jug-sjever i nakon 17 km se ulijeva u Vrbas. Omeđena su pašnjacima, te gustim hrastovim i četinarskim šumama. Manji dio jezera uređen je kao kupalište, a veći je bogat pastrmkom. U julu i augustu temperatura vode u Malom jezeru dostiže 20 °C, pa je tada pogodna za kupanje. Veliko jezero je bogato raznim vrstama ribe: amur, linjak, pastrmka. Reference Vanjski linkovi Skijanje - Balkana Motel Balkana TCAD Arhivirano 29. 10. 2007. na Wayback Machine Balkana na visitmycountry.net Arhivirano 29. 11. 2021. na Wayback Machine